Libraría Carricanta » Sen categorizar
“Maio longo, maio longo…”, do poema de Rosalía xa está aquí, e co mes de maio chegan as actividades á Libraría Carricanta.
Comezamos logo o día 10 de maio, às 19:00 cun obradoiro de debuxo e natureza a cargo do xenial ilustrador ferrolán, afincado en Sada, Calros Silvar , (http://www.calrossilvar.com/) que virá á Libraría Carricanta para nos falar do seu libro O Carballo, editado por Bahía. Trátase dunha actividade pensada en principio a nenas e nenos de 10 anos, aínda que non vamos pedir carné 😉 O ideal é que traiades pinturas e papel, porque queremos facervos debuxar!!
O día 15 de maio, ás 20:30, teremos un recital a cargo dos poetas Ramiro Torres (autor de Esplendor Arcano), Eduardo Estévez (autor de Construccións), Pedro Casteleiro, Tati Mancebo, François Davo e Luís Mazás. Ademais da voz dos poetas, teremos a sorte e o privilexio de contar con César Morán, que acompañará os versos coa súa guitarra.
Nove días máis tarde, o día 24 de maio, às 20:00, Xosé Duncan ven presentar o seu libro A revolta dos Mestres (http://ascronicasdebran.blogaliza.org/tag/a-revolta-dos-mestres/), primeiro volume d’As Crónicas de Bran, publicado por Urco editora.
Finalmente, o día 27 de maio, às 19:00, uníndonos ás celebracións do ano de Roberto Vidal Bolaño, teremos connosco a Roi Vidal e Laura Ponte. Antes da representación teatral, conversaremos con Roi e Laura sobre a obra de Vidal Bolaño. A obra que veñen presentar a Betanzos é un monólogo teatral baseado en textos de Vidal Bolaño, pertencentes todos eles a personaxes femininas.
Agardásmosvos! Estades todas e todos convidados!
23 de abril, día solleiro en Betanzos, día do libro e da cultura, ideal para dar un paseíño até Carricanta!
Aproveitamos daquela para desexarvos un feliz día do libro e tamén para agradecermos a confianza depositada en nós durante os 10 días que pasaron desde a apertura! Grazas, amigas,obrigado, amigos!
Só queda por dicirvos que estamos traballando para darvos o mellor servizo posíbel e cumprir coas expectativas creadas, que son moitas!.
Un saúdo do voso libreiro,